Diari Oficial de la Generalitat Valenciana


Sumari del DOGV 7214, del 14-02-2014 (2014/1284)

ORDE 1/2014, de 31 de gener, de la Conselleria de Presidència i Agricultura, Pesca, Alimentació i Aigua, per la qual es modifica l'Orde 4/2012, de 20 de març, de la consellera d'Agricultura, Pesca, Alimentació i Aigua, per la qual s'establixen les bases reguladores aplicables al conjunt d'ajudes incloses en la sol·licitud única dins del marc de la Política Agrària Comuna (PAC) a la Comunitat Valenciana durant el període 2012-2013, i s'amplia la seua vigència per a l'any 2014.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7214

Data del DOGV
:   14-02-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/1284


Data del document
:   31-01-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Ordre

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * FEOGA
    * sector agrari
    * ajuda a l'agricultura
    * agricultor
    * legislació

ORDE 1/2014, de 31 de gener, de la Conselleria de Presidència i Agricultura, Pesca, Alimentació i Aigua, per la qual es modifica l'Orde 4/2012, de 20 de març, de la consellera d'Agricultura, Pesca, Alimentació i Aigua, per la qual s'establixen les bases reguladores aplicables al conjunt d'ajudes incloses en la sol·licitud única dins del marc de la Política Agrària Comuna (PAC) a la Comunitat Valenciana durant el període 2012-2013, i s'amplia la seua vigència per a l'any 2014. [2014/1284]  
L'any 2014 s'ha d'entendre com de transició fins a l'aplicació de la nova Política Agrària Comuna (PAC); en este sentit, està vigent determinada normativa relativa a les ajudes FEADER, del període de programació 2007-2013, aplicable a l'any 2014.  
El Reglament d'Execució (CE) número 335/2013, de la Comissió, de 12 d'abril de 2013, establix determinades disposicions aplicables a les ajudes FEADER en la denominada «primera fase» de la transició entre el període de programació 2007-2013 i el nou període de programació 2014-2020.  
El Reial Decret 1013/2013, de 20 de desembre, pel qual s'establixen disposicions específiques per a l'aplicació en 2014 del Reial Decret 202/2012, de 23 de gener, sobre l'aplicació dels pagaments directes a l'agricultura i a la ramaderia, preveu l'aplicació dels pagaments directes en 2014. En este sentit, cal destacar que este Reial Decret preveu que «en 2014, el termini de presentació de la sol·licitud única s'iniciarà el 17 de febrer i acabarà el dia 15 de maig de l'esmentat any, ambdós inclosos».  
Per tant, cal entendre que l'Orde 4/2012, de 20 de març, de la Conselleria d'Agricultura, Pesca, Alimentació i Aigua, per la qual s'establixen les bases reguladores aplicables al conjunt d'ajudes incloses en la sol·licitud única dins del marc de la Política Agrària Comuna a la Comunitat Valenciana durant el període 2012-2013 (DOCV 6745, 30.03.2012), continua resultant aplicable, amb les modificacions previstes en esta orde.  
Vista la quarta modificació del Programa de Desenrotllament Rural de la Comunitat Valenciana 2007-2013, acceptada per la Comissió per mitjà d'una carta de data 25 d'abril de 2013, per la qual es modifica un dels compromisos principals corresponents al cultiu sostenible de l'arròs en zones humides, s'adapta el compromís mencionat en l'orde de bases esmentada, així com es modifica l'import de les ajudes.  
Per això, en virtut de les facultats que em conferixen els articles 28 i 37 de la Llei 5/1983, de 30 de desembre, del Consell, i l'article 47 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana,  
  
  
  
ORDENE  
  
Article primer  
Atés que el Reial Decret 1013/2013, de 20 de desembre, establix que durant l'any 2014 seran aplicables els pagaments directes i els règims d'ajuda previstos en el Reial Decret 202/2012, de 23 de gener, en els mateixos termes és d'aplicació, per al 2014, l'Orde 4/2012, de 20 de març, de la Conselleria d'Agricultura, Pesca, Alimentació i Aigua, per la qual s'establixen les bases reguladores aplicables al conjunt d'ajudes incloses en la sol·licitud única dins del marc de la Política Agrària Comuna a la Comunitat Valenciana durant el període 2012-2013.  
  
  
Article segon  
Es modifica l'article 20 apartat primer de l'Orde 4/2012, de 20 de març, de la Conselleria d'Agricultura, Pesca, Alimentació i Aigua, per la qual s'establixen les bases reguladores aplicables al conjunt d'ajudes incloses en la sol·licitud única dins del marc de la Política Agrària Comuna (PAC) a la Comunitat Valenciana durant el període 2012-2013, que queda redactat en els termes següents:  
«En el cas que es tracte de les ajudes previstes en l'apartat 2n de l'article 1 d'esta orde i de conformitat amb el que establix l'article 44 del Reglament CE número 1974/2006, quan durant el període d'execució d'un compromís contret com a condició per a la concessió de l'ajuda el beneficiari transferisca totalment o parcialment la seua explotació a una altra persona, esta podrà assumir el compromís durant la part restant del període esmentat. Si no s'assumix el compromís, el beneficiari estarà obligat a reembossar les ajudes percebudes. En estos casos, i segons l'apartat tercer, tindrà la consideració de canvi insignificant la reducció de la superfície d'una explotació fins a un 10 % de la superfície sotmesa a compromís.»  
  
Article tercer  
Es modifica l'article 48 de l'Orde 4/2012, de 20 de març, de la Conselleria d'Agricultura, Pesca, Alimentació i Aigua, per la qual s'establixen les bases reguladores aplicables al conjunt d'ajudes incloses en la sol·licitud única dins del marc de la Política Agrària Comuna a la Comunitat Valenciana durant el període 2012-2013, que queda redactat en els termes següents:  
1. Esta ajuda és la relativa al manteniment del cultiu de l'arròs a les zones humides, amb el consegüent manteniment del paisatge d'estes zones tan valuoses per al nostre patrimoni cultural i natural. Protecció de la flora i fauna dels zones humides.  
2. Seran beneficiaris de les ajudes els titulars d'explotacions agràries amb cultiu de l'arròs en zones humides.  
3. Les ajudes cobriran els costos addicionals i les pèrdues d'ingressos derivats dels compromisos específics de la mesura que imposen més exigències que els requisits obligatoris: requisits legals de gestió i bones condicions agràries i mediambientals, així com els requisits mínims en relació amb la utilització d'abobs i productes fitosanitaris i altres requisits obligatoris establits en la legislació nacional. L'import unitari per grup de cultiu és de:  
  
Grup de cultiu Import de les ajudes  
Arròs 433,62 -  
  
4. L'agricultor haurà de dedicar una superfície mínima de cultiu d'arròs de 0,3 ha.  
5. Descripció dels diversos tipus de compromisos en funció dels efectes previstos en el medi ambient en relació amb les necessitats i prioritats mediambientals.  
a) Compromisos bàsics:  
- Manteniment del cultiu de l'arròs durant almenys 5 anys sense realitzar un altre tipus de cultiu que modifique les característiques de l'ecosistema de la zona productora.  
b) Compromisos principals:  
- Triturar i escampar la palla de l'arròs  
- Manteniment i conservació dels elements de retenció d'aigua, dics xicotets i comportes.  
- Mantindre el restoll i/o la palla de l'arròs almenys fins a l'1 de febrer, o mantindre inundada la superfície de cultiu almenys durant tres mesos i mig addicionals al cultiu.  
- El control de les males herbes, quan no estiga realitzant-se el cultiu, de primers d'octubre a principis de febrer, es realitzarà per mitjà de la tècnica de l'enfangada en zones inundades o per mitjà de fresadora (rotovàtor) en la resta de la zona sense possibilitat d'inundació.  
c) Compromisos secundaris:  
- Portar un quadern d'explotació on queden reflectides totes aquelles operacions que es realitzen sobre el cultiu, on s'inclouran tots els documents relatius al cultiu: factures, albarans, etc.  
  
Article quart  
Es modifica l'article 49, apartat tercer, de l'Orde 4/2012, de 20 de març, de la consellera d'Agricultura, Pesca, Alimentació i Aigua, per la qual s'establixen les bases reguladores aplicables al conjunt d'ajudes incloses en la sol·licitud única dins del marc de la Política Agrària Comuna a la Comunitat Valenciana durant el període 2012-2013, que queda redactat en els termes següents:  
«Els titulars d'explotacions agràries hauran d'estar inscrits en el corresponent registre de producció integrada de la Comunitat Valenciana. La inscripció en el registre de producció integrada de la Comunitat Valenciana podrà realitzar-se per mitjà de la sol·licitud única de cada any. No obstant això, serà exigible en el cas de producció integrada de vinya, a més, que les superfícies de vinya consten inscrites en el Registre Vitícola de la Comunitat Valenciana, de conformitat amb la Llei 2/2005, de 27 de maig, de la Generalitat, d'Ordenació del Sector Vitivinícola de la Comunitat Valenciana.»  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions del mateix rang o d'un rang inferior que s'oposen al que disposa esta orde.  
  
  
DISPOSICIONS FINALS  
  
Única. Entrada en vigor  
Esta orde entrarà en vigor l'endemà de la publicació en el Diari Oficial de la Comunitat Valenciana.  
  
València, 31 de gener de 2014  
  
El conseller de Presidència i   
Agricultura, Pesca, Alimentació i Aigua,  
JOSÉ CÍSCAR BOLUFER